વરસાદી પાણીથી શેખ ફળિયા પાસે આવેલ પાંજરાપોળ તળાવ ગણતરીની મિનિટોમાં ભરાઈ ગયું હતું અને તળાવ કાંઠે આવેલા ઘરની અંદર સુધી પાણી પહોંચી આવ્યા હતા. એક તરફ તળાવના પાણીથી લોકોને મુશ્કેલી પડતી હતી, ત્યાં ઉભરાતી ગટરો પણ માથાના દુઃખવા સમાન બની હતી. તળાવના પાણીએ ઘરમાં પડેલા માલ-સામાન અને ચીજવસ્તુઓને ભારે નુકશાન પહોચડ્યું હતું, આ બાબત વોર્ડ કમિટી દ્ધારા ભુજના મામલતદારશ્રીને જાણ કરાતા, તેમના સૂચન અનુસાર નુકશાનનું સર્વે કર્યા બાદ સરકાર તરફથી યોગ્ય સહાય પણ આપવામાં આવશે.